Pravidlá súťaže Veľká knižná výzva
Súťaž realizovaná obcou Beluša v období od 01.07.2025 do 31.08.2025 (ďalej len „súťaž“).
SÚŤAŽNÉ PODMIENKY
Vyhlasovateľ súťaže
Vyhlasovateľom súťaže je Obec Beluša, Farská 1045/6, 018 61 Beluša, IČO: 00317063, 
DIČ: 2020441445 (ďalej len ,,vyhlasovateľ “).
Účastníci súťaže
Súťaž je určená pre fyzické osoby vo veku do 15 rokov, ktoré vyplnia formulár Veľkej letnej výzvy a ohodnotia 6 vybraných kníh. Z účastníkov vyžrebuje starosta alebo prednosta obce troch víťazov reklamných predmetov obce Beluša a jedného víťaza poukážky na nákup kníh v hodnote 50 eur. Na odovzdanie výhry sa vyžaduje účasť alebo konanie zákonných zástupcov výhercu.
Miesto a trvanie súťaže
Súťaž bude prebiehať od 01.07.2025 do 31.8.2025, vyplnený formulár treba odovzdať najneskôr do 03.09.2025, mená výhercov a vyplnené formuláre môžu byť zverejnené na facebookovej stránke obce Beluša a Obecnej knižnice v Beluši alebo na oficiálnom webe obce spolu s menom súťažiaceho.
Podmienky súťaže
Podmienkou zaradenia do súťaže je odovzdanie vyplneného v Obecnej knižnici v Beluši. Spoločne s formulárom je potrebné uviesť meno a priezvisko súťažiaceho a kontaktné údaje – adresa trvalého pobytu, dátum narodenia, telefón a e-mailová adresa zákonného zástupcu.
Jednotlivec sa do súťaže môže prihlásiť iba raz. 
Vyhlasovateľ súťaže si vyhradzuje právo nezaradiť do súťaže príspevky nesúvisiace s témou a s násilným alebo inak nevhodným obsahom v rozpore s dobrými mravmi.
Podmienkou zaradenia do súťaže je odovzdanie formulára v Obecnej knižnici spolu s vyplneným súhlasom so spracúvaním osobných údajov alebo vyplnenie súhlasu priamo v knižnici.
Žrebovanie
Starosta alebo prednosta obce vyžrebuje jedného víťaza hlavnej vecnej ceny a troch ďalších víťazov, ktorí získajú reklamné predmety obce Beluša.
Oznámenie výsledkov súťaže
Kompletný zoznam výhercov zverejní vyhlasovateľ na facebookovej stránke obce Beluša a Obecnej knižnice v Beluši a na webovom sídle obce Beluša www.belusa.sk po 03.09.2024. 
Výhry
Piati výhercovia získajú po splnení súťažných podmienok vecné ceny alebo darčekové predmety od obce Beluša.
Víťazom súťaže budú odovzdané výhry do vlastných rúk v Obecnej knižnici v Beluši v termíne, ktorý vyhlasovateľ súťaže včas oznámi.
Umiestnenie súťažných podmienok
Tieto súťažné podmienky sú účastníkom k dispozícii na webovom sídle obce Beluša www.belusa.sk 
V Beluši, dňa 30.6.2025.
V prípade ďalších otázok sa obráťte na kontaktnú osobu: Mgr. Petra Martišová, kniznica@belusa.sk, tel.: +421/ 42/2853 503, mobil: 0910 775 552.
